ชาร์ทิสไม่ขึ้นเบี้ยน้ำท่วมเกลี่ยทั่วโลก
ชาร์ทิส เผยเบี้ยประกันน้ำท่วมอิงราคาโลก ไม่ได้คิดเฉพาะในไทย
18 ส.ค. 2554

ชาร์ทิส เผยเบี้ยประกันน้ำท่วมอิงราคาโลก ไม่ได้คิดเฉพาะในไทย
นายเลสลี่ เจ โมเอท ประธานชาร์ทิส เอเชียแปซิฟิก กล่าวว่า ในฐานะที่มีการรับประกันภัยต่อ เหตุการณ์น้ำท่วมหนักในประเทศไทยและมีความถี่บ่อยครั้ง ไม่ทำให้บริษัทต้องปรับเบี้ยประกันภัยน้ำท่วม ต้องคำนึงถึงระดับราคาที่แข่งขันได้ด้วย
“เหตุการณ์น้ำท่วมในไทย ถือว่าเล็กน้อยมาก เมื่อเทียบกับประเทศอื่นๆ ซึ่งการจะขึ้นเบี้ยประกันภัยจะใช้สถิติจากทั่วโลก และใช้สถิติย้อนหลังหลายปี โดยไม่ได้มีการขึ้นเบี้ยเพียงอย่างเดียว ก็มีการลดเบี้ยด้วยเช่นกัน” นายโมเอท กล่าว
นายสตีเวน บาร์เน็ต ประธานชาร์ทิส ประเทศไทย กล่าวว่า ระดับราคาเบี้ยประกันภัยน้ำท่วมของบริษัทยังไม่ได้มีการปรับขึ้น ซึ่งส่วนใหญ่บริษัทจะรับความเสี่ยงไว้เอง 
ทั้งนี้ ใน 18 เดือนนี้ บริษัทจะมีการลงทุนด้านเทคโนโลยีสารสนเทศ (ไอที) เรียกว่า แพลตฟอร์ม อิเล็ก ทรอนิกส์ 90-120 ล้านบาท ไม่ใช่ 900-1,200 ล้านบาท ตามที่เป็นข่าวฉบับวันที่ 3 มิ.ย. 2554 เพื่อพัฒนาศักยภาพด้านช่องทางการจำหน่าย การให้บริการลูกค้า นายหน้าตัวแทน ทุกหน่วยธุรกิจที่เกี่ยวข้อง เพื่อขยายฐานลูกค้าเป็น 60% จากปัจจุบันซึ่งมีอยู่ 50% โดยจะเน้นประกันภัยที่ไม่ใช่รถยนต์ 70% ภายใน 2 ปี m